ગણેશજી રિધ્ધિ-સિધ્ધિ આપનાર દેવ છે. “कलौ चंडी विनायको” આ સૂત્ર પ્રમાણે કલિયુગમાં ગણેશજી અને કુળદેવી જલ્દી સિધ્ધિ આપે છે. ૨ દેવની આગળ મંગલ શબ્દ લાગે છે. ગણેશજી અને હનુમાનજી. ગણેશજી માટે મંગલ મૂરતિ મોરીયા અને હનુમાનજી ને મંગલ મૂરતિ મારૂતિ નંદન. ગણેશયાગ ૧ દિવસ, ૩ દિવસ નો થઈ શકે છે. ગણેશજી ને દુર્વા પ્રિય છે. ૧-દિન યજ્ઞમાં ૧૦૦૦ લાડુ અને ૩-દિન યજ્ઞમાં ૧૦,૦૦૦ લાડુનો હોમ થાય છે. આ લાડુમાં સામગ્રીમાં ઘંઉનો લાડુનો લોટ, ગોળ, શુધ્ધ ઘી થી લાડુ બનાવીને યજ્ઞના માધ્યમથી (હોમ કરીને) ગણેશજી ને જમાડવાનો શુધ્ધ ભાવ છે. ગણેશજી ને રક્ત પુષ્પ, રક્ત ચંદન, દુર્વા, લાડુ ખૂબ જ પ્રિય છે. ગણેશજી પૃથ્વી તત્વનાં દેવ છે.